joelniklaus/EU_Wikipedias huggingface dataset:
Tasankoneulapuu

Tasankoneulapuu eli egyptintokopuu (Balanites aegyptiaca) on mehikorvakasveihin kuuluva ikivihreä puulaji. Sitä esiintyy suuressa osassa Afrikkaa ja Lounais-Aasiassa, Arabiassa ja Jordaninlaaksossa. Kasvi on yleisenä ja laajalle levinneenä elinvoimainen. Tasankoneulapuu kasvaa tuoreissa alankometsissä.

Lähteet

Aiheesta muualla 
 Suomen Lajitietokeskus: Tasankoneulapuu – Balanites aegyptiaca

Mehikorvakasvit
Sverre Lunde Pedersen

Sverre Lunde Pedersen (s. 17. heinäkuuta 1992) on norjalainen pikaluistelija. Hän voitti olympiakultaa joukkuetakaa-ajossa vuosina 2018 ja 2022 sekä maailmanmestaruuden 5 000 metrillä vuonna 2019.

Pedersen on kilpaillut kolmissa olympialaisissa. Sotšissa 2014 hän sijoittui 5 000 metrillä ja joukkuetakaa-ajossa viidenneksi sekä 1 500 metrillä kahdeksanneksi. Pyeongchangin olympialaisissa 2018 hän voitti Håvard Bøkkon, Simen Spieler Nilsenin ja finaalissa varamieheksi jääneen Sindre Henriksenin kanssa kultaa joukkuetakaa-ajossa, saavutti pronssia 5 000 metrillä ja sijoittui 1 500 metrillä yhdeksänneksi. Yhteislähtökilpailussa hän karsiutui loppukilpailusta. Pekingin olympialaisissa hän voitti Hallgeir Engebråtenin ja Peder Kongshaugin kanssa kultaa joukkuetakaa-ajossa.

Pedersen voitti 5 000 metrillä maailmanmestaruuden Inzellissä 2019 ennätysajallaan 6.07,16. Hänellä on lisäksi kymmenen muuta MM-mitalia, joista viisi on yleisluistelun MM-kilpailuista. Euroopan-mestaruuskilpailuissa hän on saavuttanut yhden hopean ja kolme pronssia.

Lähteet 

Norjalaiset pikaluistelijat
Norjalaiset olympiavoittajat
Vuonna 1992 syntyneet
Elävät henkilöt
Peder Kongshaug

Peder Kongshaug (s. 13. elokuuta 2001) on norjalainen pikaluistelija. Hän voitti olympiakultaa joukkuetakaa-ajossa vuonna 2022.

Kongshaug voitti nuorten maailmanmestaruuden 1 000 metrillä vuonna 2020. Aikuisten arvokilpailuissa hän luisteli ensimmäisen kerran vuonna 2021. Hän oli seitsemäs vuoden 2022 Euroopan-mestaruuskilpailujen 1 500 metrillä. Pekingin olympialaisissa 2022 hän voitti Hallgeir Engebråtenin ja Sverre Lunde Pedersenin kanssa kultaa joukkuetakaa-ajossa sekä sijoittui neljänneksi 1 500 metrillä. Saman vuoden yleisluistelun MM-kilpailuissa hän oli neljäs.

Lähteet 

Norjalaiset pikaluistelijat
Norjalaiset olympiavoittajat
Vuonna 2001 syntyneet
Elävät henkilöt
Hsen-Hsu Hu

Hsen-Hsu Hu (; 24. toukokuuta 1894 – 16. heinäkuuta 1968) oli kiinalainen tieteilijä. Hän syntyi vuonna 1894 Xinjianin alueella Nanchangin kaupungissa Jiangxin maakunnassa Kiinassa. Hän suoritti kandidaatintutkintonsa kuitenkin Kalifornian yliopistossa vuonna 1916 ja saavutti tohtorin arvon soveltavassa biologiassa Harvardin yliopistossa vuonna 1925. Vuonna 1918 Hu alkoi opettaa korkeakoulussa ja hän toimi opettajana kuolemaansa vuoteen 1968 asti. Samalla hän modernisoi Kiinan kasvitieteen tutkimusta ja Huta pidetään yleisesti kiinalaisen kasvitaksonomian perustajana. Elämänsä aikana Hu julkaisi yli 150 tieteellistä julkaisua sekä yli 20 kirjaa.

Hu oli ensimmäinen kiinalainen tieteilijä, joka nimesi uuden suvun. Kyseinen suku oli storaksikasveihin (Styracaceae) kuuluva Sinojackia-suku, jonka Hu nimesi vuonna 1928. Vuonna 1934 Hu nimesi ensimmäisenä kiinalaisena uuden heimon, joka oli Torricelliaceae. Lisäksi Hu on kuvannut ja nimennyt useita satoja lajeja. Hun merkittävimpänä löytönä pidetään eläväksi fossiiliksi kutsuttua kiinanpunapuuta (Metasequoia glyptostroboides). Hu kuvasi kiinanpunapuun tieteelle yhdessä Wan-Chun Chengin kanssa vuonna 1948. Kiinanpunapuun löytöä pidetään yhtenä 1900-luvun merkittävimmistä kasvitieteen löydöistä. Nykyisten kasvien taksonomian lisäksi Hu oli yksi paleobotaniikan pioneereista. Hän kirjoitti yhdessä Ralph Works Chaneyn kanssa kirjan Kiinan kenotsooisen ajan kasveista ja tuo kirja oli ensimmäinen tutkimus Kiinan kenotsooisen ajan kasvistosta.

Lähteet 
 Hu, X. & Ma, J., 2021: The Founder of Plant Taxonomy in China: HU Hsen-Hsu — Protein & Cell (https://link.springer.com/content/pdf/10.1007/s13238-021-00877-0.pdf)

Aiheesta muualla 

Kasvitieteilijät
Kiinalaiset biologit
Vuonna 1894 syntyneet
Vuonna 1968 kuolleet
Miesten F-liigan kausi 2021–2022

Miesten F-liigan kausi 2021–2022 on järjestyksessään 36. kausi. F-liigan runkosarja alkoi 19.09.2021 Edellisen Divari-kauden jälkeen Karhut nousi pelaamaan pääsarjaan. Welhot putosi edellisen kauden päätteeksi Divariin. Classic voitti kuuden Mestaruuden putkeen. Karsinoiden kautta karhut putosi takaisin divarin yhden liiga kauden jälkeen ja karsinoiden kautta liigan nousee kaudelle 2022-2023 FBC Turku.

Joukkueet

Runkosarja

Pudotuspelit

Puolivälierät

Välierät

Pronssiottelu

Finaalit

Karsinnat

F-Liigakarsinnat 1.vaihe

F-Liigakarsinnat 2.vaihe

F-liigakarsinnan finaali 

Salibandyliigan kaudet
Sergei Žigalko

Sergei Aleksandrovitš Žigalko (, ; s. 28. maaliskuuta 1989 Minsk) on valkovenäläinen shakinpelaaja. Hän saavutti vuonna 2007 suurmestarin arvonimen. Žigalko pelasi FIDE:n turnauspelin viimeksi tammikuussa 2020, jolloin hänen vahvuuslukunsa oli 2 572. Nykyisin Žigalko on aktiivinen shakkistriimaaja.

Žigalko on pikashakin Euroopan-mestari vuodelta 2017. Hän on voittanut kolme Valko-Venäjän mestaruutta vuosina 2009, 2012 ja 2013. Žigalko on kilpaillut shakin maailmancupissa vuosina 2007, 2011, 2015 ja 2017. Shakkiolympialaisissa hän on pelannut vuonna 2008 Valko-Venäjän kakkospöydällä sekä vuosina 2010, 2012 ja 2014 Valko-Venäjän ykköspöydällä.

Žigalko on striimannut YouTube-kanavallaan Шахматы & Сергей Жигалко pelejään Lichess- ja Chess.com-sivustoilla vuodesta 2019 lähtien. Helmikuussa 2022 kanavalla oli 26,7 tuhatta tilaajaa.

Žigalkon veli Andrei on myös shakin suurmestari. Sergei Žigalkon puoliso on naisten FIDE-mestari Tatjana Revo.

Lähteet

Aiheesta muualla

Valkovenäläiset shakinpelaajat
Shakin suurmestarit
Vuonna 1989 syntyneet
Elävät henkilöt
Ziguinchorin departementti

Ziguinchorin departementti () on departementti Ziguinchorin alueella Senegalissa. Sen hallinnollinen keskus on Ziguinchor. Departementin pinta-ala on 1 153 neliökilometriä. Asukkaita on 272 100 henkeä (vuonna 2016, arvio).

Ziguinchorin departementti sijaitsee alueen kaakkoisosassa. Se rajoittuu lännessä Oussouyen ja pohjoisessa Bignonan departementteihin, idässä Sédhioun alueeseen ja etelässä Guinea-Bissauhun. Pinta-alasta 41,5 % on avointa metsää, 8,3 % mangrovekasvillisuutta, 15,8 % peltomaata ja 8,3 % riisiviljelmiä sekä 9,6 % vesialuetta. Maisemaa leimaavat laaksojen ja alankojen halkoma tasanko sekä Casamancejoki rämealueineen.

Seudun ilmasto on guinealaistyyppinen. Vuotuinen sademäärä on 1 200–1 300 millimetriä. Sadekausi kestää toukokuusta marraskuuhun. Tammikuun keskilämpötila on 20 ja huhtikuun 37 astetta. Kasvillisuus on rehevää ja metsävarat huomattavat.

Departementtiin kuuluvat Ziguinchorin kaupunki, Niaguisin ja Nyassian arrondissementit ja viisi kuntaa: Adéane, Boutoupa-Camaracounda, Enampore, Niaguis ja Nyassia. Kaupunkiväestön osuus on 37,4 prosenttia.

Ziguinchorin kautta kulkee Guinea-Bissaun rajalle johtava maantie N4, josta haarautuvat N6 Koldaan ja R20 Cap Skirringiin. Kaupungissa on satama ja lentokenttä.

Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja maapähkinä. Tuotantoeläimiä ovat naudat, lampaat, vuohet, aasit, siat ja siipikarja. Muita elinkeinoja ovat metsien hyödyntäminen, kalastus, käsityöammatit, kaupankäynti ja matkailu. Teollisuus jalostaa maatalous- ja keräilytuotteita.

Departementissä toimii ala- ja keskikoulujen, lyseoiden ja ammattikoulujen lisäksi kaksi korkeakoulua ja kaksi yliopistoa. Terveyspalveluihin kuuluu kaksi sairaalaa, terveyskeskus ja joukko terveysasemia. Vesihuolto käsittää Ziguinchorin vesijohtoverkon sekä maaseudun kaivot ja porakaivot. Sähköverkko kattaa vain kaupunkialueen ja kymmenkunta kylää.

Lähteet

Senegalin departementit
Sarah Fillier

Sarah Fillier (s. 9. kesäkuuta 2000 Georgetown, Ontario) on kanadalainen jääkiekkoilija, olympiavoittaja ja maailmanmestari.

Fillier pelasi juniorina PWHL:ssä Oakville Hornetsissa vuosina 2014–2018. Hän saavutti kaksi alle 18-vuotiaiden MM-mitalia: hopeaa vuonna 2017 ja pronssia 2018. Kaudeksi 2018–19 hän siirtyi pelaamaan Yhdysvaltain yliopistosarjaan Princetonin yliopiston joukkueessa. Hän debytoi Kanadan aikuisten maajoukkueessa kaudella 2018–19. Esnimmäisen MM-mitalin hän saavutti Kanadan MM-kilpailuissa 2021, kun Kanada voitti kultaa. Hän oli mukana voittamassa olympiakultaa Pekingin olympialaisissa 2022. Hän pelasi olympialaisissa seitsemän ottelua tehden niissä kahdeksan maalia ja antoi kolme syöttöä.

Lähteet

Kanadalaiset jääkiekkoilijat
Kanadalaiset olympiavoittajat
Vuonna 2000 syntyneet
Elävät henkilöt
Žytomyrin piiri

Žytomyrin piiri () on hallinnollinen piiri Ukrainan pohjoisosassa Žytomyrin alueella.  Žytomyrin piirin naapurina ovat pohjoisessa Korostenin piiri, idässä Kiovan alue (Butšan, Fastivin ja Bila Tserkvan piirit), etelässä Berdytšivin piiri ja lännessä Hmelnytskyin alue. Piirin hallinnollinen keskus on Žytomyr (263 507 as., 2021).

Žytomyrin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Žytomyrin piirin pinta-alaksi tuli 10 508,2 neliökilometriä.

Ukrainan tilastokeskus arvioi Žytomyrin piirin väkiluvuksi 613 311 (1.1.2021). Kaupunkilaisiksi luokiteltiin  prosenttia piirin asukkaista (384 388 as.), eli neljän kaupungin (Žytomyr, Korostyšiv, Radomyšl, Tšudniv) ja 29 kaupunkityyppisen taajaman väestö.

Lähteet

Aiheesta muualla

 Žytomyrska oblast (tietosanakirjan Isrorija mist i sil Ukrajinskoji RSR 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)

Žytomyrin alueen piirit
Kolda

Kolda on kaupunkikunta sekä Koldan alueen ja departementin hallinnollinen keskus Senegalissa. Se sijaitsee Casamancejoen varrella 465 kilometriä Dakarista kaakkoon. Asukkaita on 88 800 henkeä (vuonna 2016, arvio).

Maantiede ja asutus
Kaupunki sijaitsee Casamancen molemmin puolin joen tulvatasankoja reunustavilla rinteillä. Ilmasto on sudanilais-guinealainen. Vuotuinen sademäärä on noin 1 000 millimetriä. Luonnonvarainen kasvillisuus edustaa metsäsavannin jäänteitä.

Kolda koostuu virallisesti kuudesta kaupunginosasta, jotka ovat Bantagnel, Bouna Kané, Doumassou, Gadapara, Saré Moussa ja Sikilo. Kaupunki on laajentunut rajojensa ulkopuolelle, ja sen asukasluku on Casamancen alueen ja naapurimaiden konfliktien aiheuttaman muuttoliikkeen takia huomattavasti virallista suurempi.

Asukkaat ovat etupäässä fulbeja ja mandinkoja. Lisäksi on wolofeja, dioloja, soninkeja, mankanjoja ja balanteja. Vallitsevat uskonnot ovat islam ja kristinusko.

Historia
Ranskalaiset tekivät Koldan kylästä paikallisen hallintokeskuksen vuonna 1907. Sinne perustettiin varuskunta, hallintorakennus, tuomioistuin, posti, kirkko ja koulu. Casamancejoen yli rakennettiin puinen silta ja joen rannalle pystytettiin kauppahuoneita. Kolda sai osittaisen kunnallishallinnon vuonna 1952 ja täydet kunnan oikeudet vuonna 1960. Koldan alue on perustettu vuonna 1984.

Liikenne, talous ja palvelut
Koldan kautta kulkee Tambacoundan ja Ziguinchorin välinen maantie N6 ja maantie R21 Sédhiouun. Kaupungissa on lentokenttä, jonka siviilikäyttö on vähäistä.

Väestön elinkeinoja ovat maanviljely, karjanhoito, käsityöammatit, kaupankäynti ja liikenne. Tärkeimmät viljelykasvit ovat maissi, hirssi, durra ja riisi. Myytäväksi kasvatetaan maapähkinää ja puuvillaa. Tuotantoeläimiä ovat naudat, lampaat, vuohet, siat ja siipikarja. Teollisuutta edustaa Sodefitexin puuvillankäsittelylaitos.

Palveluihin kuuluvat ala-, keski- ja ammatikoulut, aluesairaala, terveyskeskus ja terveysasemat sekä kulttuurikeskus.

Matkailu
Matkailukohteena Kolda kiinnostaa lähinnä metsästyksen harrastajia. Kaupungissa on kolme hotellia.

Lähteet

Senegalin kaupungit
Miikko Oikkonen

Miikko Oikkonen on suomalainen käsikirjoittaja ja ohjaaja sekä elokuva- ja televisiotuottaja. Hänet tunnetaan muun muassa Sorjonen-televisiosarjasta.

Oikkonen on opiskellut Taideteollisessa korkeakoulussa elokuva- ja televisio-ohjausta, tuottamista ja käsikirjoittamista. Ensimmäinen Oikkosen luoma, käsikirjoittama ja ohjaama draamasarja oli neliosainen minisarja Lemmenleikit (Yle TV2 2008). Olkkonen on yksi Fisher King -tuotantoyhtiön perustajista ja toimii yrityksessä showrunnerina. Fisher King -yhtiön ensimmäinen sarjatuotanto oli fantasiasarja Nymfit (2014), joka perustuu Oikkosen luomaan konseptiin ja jossa hän työskenteli pääkäsikirjoittajana ja ohjaajana. Nymfit-sarja on levinnyt kymmeniin eri maihin ja televisiosarjaan perustuen on julkaistu myös kaksi kirjaa, Nymfit – Montpellierin legenda ja Nymfit – Astarten solmu, joiden kirjoittajina mainitaan Sari Luhtanen ja Miikko Oikkonen. 

Oikkosen luomia draamatuotantoja Nymfien lisäksi ovat muun muassa Ihon alla -sarja sekä nordic noir -sarja Sorjonen, josta on julkaistu kolme kautta sekä kokopitkä teatterielokuva Sorjonen: Muraalimurhat. Sorjonen-sarjaa on levitetty myös kansainvälisesti nimellä Bordertown. Sitä ovat esittäneet ainakin Sky Saksassa ja Itävallassa, Polar+ Ranskassa, Canvas Espanjassa ja Netflix kansainvälisesti. Ihon alla -sarjaa on vastaavasti esitetty kansainvälisillä markkinoilla nimellä Replacements. Konseptiin perustuen on julkaistu myös Ihon alla -romaani, jonka ovat kirjoittaneet Tiina Raevaara ja Oikkonen.  

Oikkosen myöhempiin töihin kuuluu trillerisarja Helsinki-syndrooma (2022) ja valmisteilla oleva draamasarja Estonia, joka kertoo 1994 uponneesta matkustajalaiva MS Estoniasta ja katastrofia seuranneesta onnettomuustutkinnasta.

Lähteet 

Ohjaajat
Käsikirjoittajat
Näyttelijät
Syntymävuosi puuttuu
Elävät henkilöt
Ernst Lönegren

Ernst Frithiof Lönegren (15. heinäkuuta 1862, Tukholma, Ruotsi - 11. lokakuuta 1937, Tukholma) oli ruotsalainen virsirunoilija, luterilainen pappi ja Hänrnösandin hiippakunnan piispa.

Lönergren kävi koulua Norrköpinginssä ja opiskeli Lundin yliopistossa. Hänet vihittiin papiksi Linköpingin hiippakuntaan 1887 ja hän toimi mm. vankilapappina Linköpinginissä ja kirkkoherrena Övedissä, Lundin hiippakunnassa. Vuodesta 1989 hän toimi Erstan diakonissalaitoksen johtajana Tukholmassa. 

Hänet valittiin 1909 Härnösandin hiippakunnan pispaksi. Hänen nimityksesä piispaksi herätti jossain määrin huomiota, sillä hänellä ei ollut korkeampia akateemisia tutkintoja, vaan hänen nimityksenä perusteena oli hänen laaja kokemusensa seurakuntatyöstä. Hänen aloitteestaan perustettiin Härnösandiin 1912 Vårstan diakonialaitos. Kun ensimmäiset sieltä valmistuneet diakonissat neljä vuotta myöhemmin toisena helluntaipäivänä 1916 vihittiin, se juhla alkoi piispa Lönegrenin tilaisuutta varten kirjoittamalla virrellä "Din kärlek, Jesus, eri gräns vet”. 

Hänet nimitettiin ylimääräiseksi hovisaarnaajaksi 1906 ja sai teologian kunniatohtorin arvon Upsalan yliopistossa 1917. Hän oli arkkipiispa Nathan Söderblomin läheinen työtoveri ja Söderblom käytti häntä Ruotsin kirkon edustajana useissa kansainvälisissä yhteyksissä. Lönegren julkaisi useita diakoniaa käsitteleviä artikkeleja ja toimitti Ruotsin diakonialaitosten lehteä "Olivebladet".

Hänen kirjoittamansa virsi "Din kärlek, Jesus, eri gräns vet" oli ensimmäinen Ruotsissa kirjoitettu diakonia-aiheinen virsi ja tuli Ruotsin kirkon virsikirjaan 1937. Nykyisessä  Ruotsin kirkon virsikirjassa se on virsi 91, "Rakkaus olet ääretön." Virsi on myös Suomen evankelis-luterilaisen kirkon virsikirjassa virsi 436 (Säk. 1–2, 4–5 suom. Jaakko Haavio 1962,  säk. 3 Anna-Maija Raittila 1984)

Lähteet 

Ruotsalaiset virsirunoilijat
Ruotsin kirkon piispat ja arkkipiispat
Härnösandin hiippakunta
Vuonna 1862 syntyneet
Vuonna 1937 kuolleet
Veronika Stepanova

Veronika Sergejevna Stepanova (; s. 4. tammikuuta 2001) on Venäjää edustava maastohiihtäjä, joka on osin etniseltä taustaltaan kamtšadaali. Hän on kotoisin Kamtšatkan niemimaalta. Vuonna 2022 Pekingin talviolympialaisissa Stepanovasta tuli historian nuorin maastohiihdon olympiavoittaja. Stepanova oli ankkurina naisten viestijoukkueessa, joka voitti kisoista kultaa. Stepanova on Kamtšatkan niemimaan ensimmäinen hiihtomaajoukkueeseen yltänyt ja myös ainoa olympiavoittaja. Samojen kisojen vapaan hiihtotavan sprintissä hän sijoittui seitsemänneksi.

Stepanova saavutti Lahden vuoden 2019 nuorten maailmanmestaruuskilpailuissa alle 20-vuotiaiden sarjassa hopeaa viestissä sekä kultaa 5 kilometrin vapaan hiihtotavan kilpailussa ja hopeaa viestissä Vuokatissa vuonna 2021. Alle 23-vuotiaiden sarjassa hän sai pronssia 10 kilometrin perinteisen hiihtotavan kilpailussa ja viestissä Lygnassa vuonna 2022.

Stepanova kilpaili maailmancupissa ensimmäisen kerran Engadinissa maaliskuussa 2021 ja sai tuolloin myös ensimmäiset maailmancupin pisteensä oltuaan 30 kilometrin vapaan hiihtotavan takaa-ajokilpailussa 27:s. Kymmenen parhaan joukkoon hän sijoittui ensimmäisen kerran oltuaan kymmenes Davosin 10 kilometrin vapaan hiihtotavan kilpailussa joulukuussa 2021. Se on edelleen hänen paras maailmancupsijoituksensa.

Lähteet 

Venäläiset olympiavoittajat
Venäläiset maastohiihtäjät
Vuonna 2001 syntyneet
Elävät henkilöt
109 (luku)

109 (satayhdeksän) on luonnollinen luku, joka tulee sadankahdeksan jälkeen ja ennen sataakymmentä.

Matematiikassa 
 109 on alkuluku.
 109 on jaottoman Pythagoraan kolmikon hypotenuusa: .
 109 on keskitetty kolmioluku.
 109 voidaan ilmaista kahden neliöluvun summana: .
 109 voidaan ilmaista kolmen peräkkäisen alkuluvun summana: .
 109 voidaan ilmaista luvun 3 kolmen eri potenssin summana: .

Luonnontieteissä 
 Jaksollisessa järjestelmässä meitneriumin järjestysluku on 109.
 109Ag on hopean vakaa isotooppi.
 183W on volframin vakaa isotooppi, jonka ytimessä on 109 neutronia.

Muualla 
 Lakkautettu seututie 109 kulki Lohjan ja Saukkolan välillä.
 Messerschmitt Bf 109 oli saksalainen toisen maailmansodan aikainen lentokone.

Lähteet

Luonnolliset luvut
William Mackay

William Paton Mackay (13. toukokuuta 1839, Montrose, An­gus, Skotlanti - 22. elokuuta 1885, Portree, Skotlanti) oli skotlantilainen lääkäri, presbyteerikirkon pastori ja virsirunoilija. 

Mackay opiskeli Edinburghin yliopistossa, josta hän valmistui lääketieteen tohtoriksi 1870. Hän työskenteli lääkärinä useita vuosia kunnes päätti tulla papiksi. Valmistuttuaan papiksi hän toimi Hullissa. Hän kirjoitti useita virsiä, joista tunnetuin on ylistyshymni "We praise Thee, O God, for the Son of Thy love" (1863 ja 1867). 17 hänen kirjoittamaansa virttä julkaistiin 1872 W. Reidin kirjassa Praise Book. 

Mackayn laulu "We praise Thee" on käännetty myös suomeksi. Se on Hengellisen laulukirjan laulu 127 "Nyt ylistämme suurta Jumalaamme" (Suom. Paavo Virtanen, Seppo J. Järvinen) ja se on Ruotsin kirkon virsikirjan virsi 10" Soi kiitoksemme, Isä, ystävämme", suom. Pekka Kivekäs 1994.

Virren melodia on englantilaisen, Amerikassa toimineen John Jenkins Husbandin sävellys.

Lähteet 

 Vuonna 1839 syntyneet
 Vuonna 1885 kuolleet
 Virsirunoilijat
 Skotlantilaiset henkilöt
Etelä-Korean alle 18-vuotiaiden jääkiekkomaajoukkue

Etelä-Korean alle 18-vuotiaiden jääkiekkomaajoukkue edustaa Etelä-Koreaa alle 18-vuotiaiden kansainvälisissä jääkiekko-otteluissa. Joukkue pelaa pääasiassa alle 18-vuotiaiden maailmanmestaruuskilpailujen 2. divisioonassa. Ennen kuin joukkue osallistui alle 18-vuotiaiden maailmanmestaruuskilpailuihin, se osallistui useasti jääkiekon alle 18-vuotiaiden Aasian ja Oseanian mestaruuskilpailuihin. Viimeisimmissä kilpailuissa, vuonna 2001, joukkue voitti 1. divisioonassa kultaa.

Sijoitukset

Maailmanmestaruuskilpailuissa 

 2002 – 3. divisioona, 1.
 2003 – 2. divisioona, 1.
 2004 – 1. divisioona, 6.
 2005 – 2. divisioona, 1.
 2006 – 1. divisioona, 6.
 2007 – 2. divisioona, 2.
 2008 – 2. divisioona, 2.
 2009 – 2. divisioona, 1.
 2010 – 1. divisioona, 5.
 2011 – 1. divisioona, 6.
 2012 – 2. divisioonan A-lohko, 1
 2013 – 1. divisioonan B-lohko, 6.
 2014 – 2. divisioonan A-lohko, 2.
 2015 – 2. divisioonan A-lohko, 1.
 2016 – 1. divisioonan B-lohko, 6.
 2017 – 2. divisioonan A-lohko, 4.
 2018 – 2. divisioonan A-lohko, 4.
 2019 – 2. divisioonan A-lohko, 5.
 2020 – 2. divisioonan A-lohkon turnaus peruttiin koronaviruspandemian vuoksi.
 2021 – 2. divisioonan A-lohkon turnaus peruttiin koronaviruspandemian vuoksi.
 2022 – 2. divisioonan A-lohko

Lähteet 

 Alle 18-vuotiaiden jääkiekkomaajoukkueet
Etelä-Korean jääkiekko
Festina lente

Festīnā lentē on latinankielinen sanonta, joka tarkoittaa ”kiiruhda hitaasti”. Se on käännös kreikankielisestä ilmaisusta  (speûde bradéōs), jota keisari Augustuksella oli Suetoniuksen mukaan tapana toistella puhuessaan hyvän sotapäällikön ominaisuuksista. Niihin eivät kuuluneet äkkipikaisuus ja harkitsemattomuus. Suetonius kertoo, että Augustuksen mielestä taisteluun ei tullut ryhtyä missä olosuhteissa tahansa; ”voiton toiveiden tuli olla suuremmat kuin häviön vaara.”

Sanonta liittää toisiinsa kaksi näennäisesti yhteensopimatonta käsitettä, hitauden ja nopeuden, ja suosittelee, että toimitaan viivyttelemättä, mutta kuitenkin tarpeellista varovaisuutta noudattaen.

Lähteet

Viitteet 

Latinankieliset fraasit
Lentävät lauseet
Nette Kiviranta

Nette Kiviranta (s. 2001) on suomalainen alppihiihtäjä ja vammaisurheilija.

Kiviranta osallistui alppihiihdon FIS-kilpailuihin kaudella 2017–2018 ja sijoittui pujottelussa parhaimmillaan toiseksi ja kuudenneksi Rovaniemellä tammikuussa sekä neljänneksi Rukalla maaliskuussa. Huhtikuussa 2018 hän loukkaantui vakavasti auto-onnettomuudessa, ja selkäydinvamma sai aikaan alaraajahalvauksen.

Kiviranta alkoi kilpailla kelkkapujottelussa talvella 2021–2022 harrastettuaan lajia jo kahtena edellisenä talvena. Hän saavutti MM-hopeaa Lillehammerissa tammikuussa 2022. Kansainvälinen paralympiakomitea ei hyväksynyt Kivirantaa kilpailijaksi vuoden 2022 paralympialaisiin, koska hänellä ei ollut sääntöjen vaatimaa kilpailulisenssiä kahdelta kaudelta.

Lähteet 

Suomalaiset alppihiihtäjät
Suomalaiset vammaisurheilijat
Suomalaiset alaraajahalvaantuneet henkilöt
Vuonna 2001 syntyneet
Elävät henkilöt
Homo homini lupus

Homō hominī lupus on latinankielinen sanonta, joka tarkoittaa "Ihminen ihmiselle susi". Mietelmä esiintyy roomalaisen näytelmäkirjailija Plautuksen  (254–184 eaa.) näytelmässä Asinaria (II, 4, 88). Siinä kauppias kieltäytyy antamasta rahaa tuntemattomalle henkilölle vedoten siihen, että lupus est homo homini, non homo. 

Englantilainen filosofi Thomas Hobbes (1588–1679) käytti ilmaisua teoksessaan De Cive kuvaamaan ihmiskunnan luonnontilaa ennen yhteiskunnallisen järjestyksen syntymistä. Hobbesin mukaan ihminen oli ihmiselle sekä jumala että susi.  

Plautus käytti sanontaa kuvaamaan ihmisen itsekkyyttä. Hobbes tarkoitti myös sitä, että itsekkyys johtaa ihmiset sotimaan toisiaan vastaan elämäntaistelussa.

Lähteet

Viitteet 

Latinankieliset fraasit
Lentävät lauseet
Buttigliera Alta

Buttigliera Alta () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 6 372 asukasta.

Lähteet

Aiheesta muualla

Torinon metropolikaupungin kunnat
Greenland

Greenland on vuonna 2020 ensi-iltansa saanut yhdysvaltalainen katastrofitrilleri, jonka on ohjannut Ric Roman Waugh ja käsikirjoittanut Chris Sparling. Elokuvan pääosissa ovat Gerard Butler (joka myös tuotti elokuvan), Morena Baccarin, Roger Dale Floyd, Scott Glenn, David Denman ja Hope Davis. Elokuvassa seurataan perhettä, jonka on taisteltava selviytymisestä planeetan tuhoavan komeetan kiitäessä Maahan.

Alun perin elokuva oli teatteriesityksissä Yhdysvalloissa ja se viivästyi useita kertoja COVID-19-pandemian vuoksi. STXfilms julkaisi elokuvan kotimaassa tilausvideona 18. joulukuuta 2020, minkä jälkeen se esitettiin HBO Maxissa ja Amazon Primessa. Se esitettiin edelleen teattereissa muilla alueilla, alkaen Belgiasta 29. heinäkuuta 2020. Elokuva sai yleisesti ottaen myönteisiä arvosteluja kriitikoilta ja tuotti maailmanlaajuisesti 52,3 miljoonaa dollaria 35 miljoonan dollarin tuotantobudjetilla.

Elokuvalle on kehitteillä jatko-osa Greenland: Migration ja Waugh, Butler, Baccarin ja Floyd on tarkoitus olla osa myös sitä.

Aiheesta muualla 
 
 
 

Vuoden 2020 yhdysvaltalaiset elokuvat
Yhdysvaltalaiset katastrofielokuvat
Paprika (elokuva)

Paprika () on vuonna 2006 julkaistu anime-elokuva, jonka on ohjannut ja käsikirjoittanut Satoshi Kon. Se oli Konin viimeinen kokomittainen elokuva. Elokuva kertoo psykiatri Atsukosta, joka on kehittänyt koneen, jonka avulla pääsee tutkimaan ihmisten psyykeä heidän päänsä sisäpuolelta. Hänen epäonnekseen kone kuitenkin varastetaan häneltä.

Lähteet 

Vuoden 2006 japanilaiset elokuvat
Anime-elokuvat
Bignonan departementti

Bignonan departementti () on departementti Ziguinchorin alueella Senegalissa. Sen hallinnollinen keskus on Bignona. Departementin pinta-ala on 5 295 neliökilometriä. Asukkaita on 276 800 henkeä (vuonna 2016, arvio).

Bignonan departementti sijaitsee Ziguinchorin alueen pohjoisosassa. Se rajoittuu etelässä Oussouyen ja Ziguinchorin departementteihin, idässä Sédhioun alueeseen, pohjoisessa Gambiaan ja lännessä Atlantin valtamereen. Maisemaa leimaavat tasangot ja Casamancejoen sivuhaarojen muodostamat rämeet.

Ilmasto on guinealaistyyppinen. Vuotuinen sademäärä on 1 000–1 200 millimetriä. Sadekausi kestää toukokuusta marraskuuhun. Seudulla on laajoja mangrovesoita ja huomattavat metsävarat.

Departementti jakautuu Kataba 1:n, Sindianin, Tendouckin ja Tenghoryn arrondissementteihin. Kaupunkikuntia ovat Bignona, Diouloulou ja Thionck-Essyl. Maalaiskuntia on 16: Balingore, Coubalan, Diégoune, Djinaki, Djibidione, Kafountine, Kartiack, Kataba 1, Mangagoulack, Mlomp, Niamone, Oulampane, Ouonck, Sindian, Suelle ja Tenghory.

Kaupunkiväestön osuus on 7,7 prosenttia. Asukkaat ovat dioloja, bainukeja, mandinkoja, balanteja, fulbeja, wolofeja, sererejä ja muita alueen kansallisuuksia. Vallitsevat uskonnot ovat islam ja kristinusko.

Bignonan kautta kulkee Dakarista Ziguinchoriin johtava maantie N4, johon yhtyy Banjulista tuleva maantie N5. Jokiliikenteellä on paikoittain tärkeä merkitys.

Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi, durra, maissi ja lehmänpapu. Tuotantoeläimiä ovat naudat, lampaat, vuohet, hevoset, aasit, siat ja siipikarja. Muita elinkeinoja ovat metsien hyödyntäminen, kalastus, käsityöammatit, kaupankäynti ja matkailu. Vähäinen teollisuus jalostaa maatalous- ja keräilytuotteita.

Palveluihin kuuluvat ala-, keski- ja ammattikoulut, kolme terveyskeskusta ja joukko terveysasemia. Saariston vesihuollon taso on heikko. Sähkö on noin viidesosassa kylistä.

Lähteet

Senegalin departementit
Klintoniat

Klintoniat (Clintonia) on liljakasveihin kuuluva kasvisuku, jossa on viisi lajia. Ne ovat monivuotisia juurakollisia ruohoja, joiden kukintovana kasvaa ehyiden lehtien muodostamasta lehtiruusukkeesta. Klintonialajeista neljä esiintyy luonnonvaraisena Yhdysvalloissa ja Kanadassa, yksi laji (Clintonia udensis) Itä-Aasiassa. Sukuun kuuluvat puutarhaperennana viljellyt lajit keltaklintonia (Clintonia borealis) ja sarjaklintonia (Clintonia umbellulata).

Lähteet

Aiheesta muualla 
 Finto: Kassu – Kasvien suomenkieliset nimet: Clintonia
Suomen Lajitietokeskus: Klintoniat – Clintonia
ITIS: Clintonia 
Global Biodiversity Information Facility (GBIF): Clintonia 
Flora of China: Clintonia 

Liljakasvit
Heikki Halonen

Heikki Halonen (2. lokakuuta 1882 Lapinlahti – 7. helmikuuta 1932 Helsinki) oli suomalainen Halosten taiteilijasukuun kuulunut viulisti ja viulunsoiton opettaja.

Heikki Halosen vanhemmat olivat Olli Halonen ja Miina Uotinen. Hänen isoveljensä oli taidemaalari Pekka Halonen. Heikki Halonen lähti 12-vuotiaana vuonna 1895 Helsinkiin opiskelemaan viulunsoittoa Robert Kajanuksen johdolla Filharmonisen seuran orkesterikouluun ja opiskeli koulussa vuoteen 1902 saakka. Hän esiintyi vuonna 1900 Pariisin maailmannäyttelyssä Helsingin Filharmonisen Seuran Orkesterin kiertueen mukana. Halonen jatkoi opintojaan Henri Marteaun oppilaana Genevessä ja professori Auerin johdolla Pietarissa ja muun muassa Jean Sibelius odotti hänestä tulkitsijaa viulukonsertolleen. Halonen luopui kuitenkin solistin urastaan ja oli sitten viulunsoiton opettajana ja mukana orkestereissa. Orkesterikiertueiden mukana Halonen tarjosi ensimmäisiä kertoja klassisen musiikin konsertteja Suomen pikkukaupungeissa ja maaseudulla. Viimeksi Halonen oli ensiviulistina Helsingin kaupunginorkesterissa. Halonen oli ns. Kotimaisen orkesterin konserttimestarina 1912–1914. Hän oli vuodesta 1913 alkaen viulunsoiton opettajana Helsingin musiikkiopistossa ja myöhemmin Konservatoriossa. Halonen kuoli aivoverenvuotoon helmikuussa 1932 Marian sairaalassa Helsingissä. Hän oli saanut vakavan aivohalvauksen jo kolme vuotta aiemmin mutta palasi kuitenkin vielä orkesterityöhön.

Heikki Halonen oli naimisissa Eeva Lappalaisen kanssa. Heillä oli kolme lasta.

Lähteet 

Suomalaiset viulistit
Suomalaiset musiikkipedagogit
Vuonna 1882 syntyneet
Vuonna 1932 kuolleet
Korostenin piiri

Korostenin piiri () on hallinnollinen piiri Ukrainan pohjoisosassa Žytomyrin alueella.. Korostenin piirin naapurina ovat pohjoisessa Valko-Venäjän Homelin alue, idässä Kiovan alue (Vyšhorodin ja Butšan piirit), etelässä Žytomyrin piiri, lounaassa Novohrad-Volynskyin piiri ja lännessä Rivnen alueen Sarnyn piiri. Piirin hallinnollinen keskus on Korosten (62 285  as., 2021).

Korostenin piiri on perustettu alkujaan vuonna 1923. Nykyään se kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Korostenin piirin pinta-alaksi tuli 10 892,2 neliökilometriä. Korostenin piiri oli heinäkuun 2020 jälkeen pinta-alaltaan suurin Ukrainan piireistä.
 
Ukrainan tilastokeskus arvioi Korostenin piirin väkiluvuksi 255 480 (1.1.2021). Kaupunkilaisiksi luokiteltiin 53,9 prosenttia piirin asukkaista (137 613 as.), eli neljän kaupungin (Korosten, Malyn, Ovrutš ja Olevsk} ja 12 kaupunkityyppisen taajaman väestö.

Lähteet

Aiheesta muualla 

Korostenskyi raion  (gki.com.ua)
 Žytomyrska oblast (tietosanakirjan Isrorija mist i sil Ukrajinskoji RSR 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)

Žytomyrin alueen piirit
Renton kenkätehdas

Renton kenkätehdas oli kenkätehdas Hyvinkään keskustassa, nykyisessä Hangonsillan kaupunginosassa. Tehdas aloitti nimellä Hyvinkään jalkinetehdas vuonna 1920 ja Onni K. Rentto ja hänen veljensä Kalle Rentto ostivat tehdasrakennuksen, entisen Väisäsen tehtaan vuonna 1939. Toiminta Rentto oy:na alkoi vuonna 1942. Kenkien valmistus päättyi vuonna 1990.

Renton kenkätehtaan rakennuksen suunnitteli arkkitehti Heikki Siikonen ja se valmistui vuonna 1928. Tehtaan toiminnan loputtua sen tiloissa on ollut toimintaa mm. Hyvinkään kaupungilla.

Lähteet

Hyvinkään historia
Entiset suomalaiset yritykset
Se tavallinen tarina (elokuva)

Se tavallinen tarina on Veikko Kerttulan ohjaama ja käsikirjoittama televisioelokuva vuodelta 1972. Elokuva oli ensimmäinen MTV-teatterin tuottama värielokuva ja se sai ensi-iltansa Mainos-TV:n Aitiopaikka-ohjelmapaikalla 21.10.1972.

Elokuva perustuu Hannu Salaman romaaniin Se tavallinen tarina (1961), jossa nuori Eeli muuttaa maalta kaupunkiin, tulee raskaaksi, hänelle tehdään abortti ja hän joutuu mielisairaalaan.

Palkinnot 
 Veikko Kerttula voitti elokuvasta vuoden 1973 Jussi-gaalassa parhaan ohjauksen Jussi-palkinnon.

Lähteet 

Suomalaiset televisioelokuvat
Vuoden 1972 suomalaiset elokuvat
Jussi-palkitut elokuvat
Jacques Lefèvre d’Étaples

Jacques Lefèvre d’Étaples tai Faber Stapulensis (n. 1455 – n. 1536) oli ranskalainen protestantismin edeltäjä, joka uskoi sola fide -oppiin ennen Martti Lutheria. Jacques oli Erasmus Rotterdamilaisen ystävä, ja heidän mielipiteissään oli hyvin paljon yhteistä. Hän syntyi Picardiessa ja oli tullit papiksi jo ennen kuin oli päässyt Pariisin yliopistoon. Hän opiskeli Firenzessä, Roomassa ja Venetsiassa.

Raamatun käännös 
Stapulensis käänsi Uuden testamentin ranskan kielelle latinalaisesta Vulgatasta. Hän sai käännöksen valmiiksi vuonna 1524. Käännös kuitenkin kiellettiin Ranskassa, ja kaikki hänen raamatunkäännöksentä käskettiin poltettaviksi. Vuonna 1530 hän sai käännettyä Raamatun loppuun.

Opit 
Faber Stapulensis opetti, että Raamattu on ainoa erehtymätön opin lähde ja että usko on tarpeeksi pelastumista varten.

Lähteet 

Vuonna 1455 syntyneet
Vuonna 1536 kuolleet
Ranskalaiset teologit
Ranskalaiset filosofit
Kristilliset filosofit
Renessanssifilosofit
Bart Swings

Bart Swings (s. 12. helmikuuta 1991) on belgialainen pikaluistelija. Hän voitti olympiakultaa yhteislähtökilpailussa Pekingissä 2022. Neljä vuotta aiemmin Pyeongchangin olympialaisissa hän saavutti samassa lajissa hopeaa.

Swings on saavuttanut MM-pronssia yleisluistelussa 2013 ja 2022 sekä yhteislähdössä 2021. Hän voitti yhteislähdön Euroopan-mestaruuden 2020 ja 2022 sekä sai yleisluistelussa EM-hopeaa 2016 ja EM-pronssia 2017.

Lähteet 

Belgialaiset pikaluistelijat
Belgialaiset olympiavoittajat
Vuonna 1991 syntyneet
Elävät henkilöt
Rettigin tupakkatehdas

Rettigin tupakkatehdas on tehdaskiinteistö ja entinen P. C. Rettig & Co:n tupakkatehdas Turussa, Hämeenkadun ja Nunnankadun kulmassa II kaupunginosassa. Useita rakennuksia yhdistävää vanhaa teollisuusaluetta kutsutaan joskus myös Rettigin kortteliksi. Vuodesta 2022 rakennuksessa on toiminut Turun kaupungin Taiteen talo, jossa järjestetään esityksiä, näyttelyitä ja muita tapahtumia.

Tehdasalue on rakentunut useassa vaiheessa 1800-luvulta 1920-luvulle. Nelikerroksinen, Hämeenkadun puoleinen rakennus on rakennettu vuosina 1928–1929. Se edustaa 1920-luvun klassismia ja sen on suunnitellut Albert Richardtson.

Tupakkatehtaana 
Tupakkatehdas aloitti toimintansa Pehr Cerelius Rettigin johtamana vuonna 1845. Tehdas valmisti aluksi piipputupakkaa, sikareita ja nuuskaa, joista piipputupakka oli selvästi kysytyintä. Savukkeiden valmistus alkoi vuonna 1856 aluksi käsin ja 1860-luvulta alkaen koneistamalla. 1870-luvulta alkaen tehtaan toiminta laajeni nopeasti Fredric von Rettigin johtamana. Vuonna 1871 tehtaassa valmistettiin noin 2,5 miljoonaa savuketta, kun vuonna 1907 niitä valmistettiin jo lähemmäs 340 miljoonaa.

Tupakan valmistus alueella lopetettiin vuonna 1960, kun Rettigin tupakanvalmistus siirtyi uuteen tehtaaseen lähemmäs Turun satamaa. Rettig Oy myi tupakanvalmistuksensa vuonna 1995 R. J. Reynolds -tupakkayhtiölle, joka lopetti tupakan valmistamisen Turussa vuonna 1999.

Rakennuksen myöhemmät vaiheet 
Turun kaupunki osti tehdarakennuksen yhdessä Rettigin palatsin kanssa heinäkuussa 1986; tuolloin tehtaan arvoksi laskettiin 35 miljoonaa markkaa. Kaupunki myi rakennuksen jo lokakuussa 1986 Åbo Akademin säätiölle, ja vuosina 1986–2017 rakennuksessa järjestettiin vaihtelevasti ruotsinkielistä yläkoulu- ja lukio-opetusta sekä Åbo Akademin ja Yrkeshögskolan Novian opetusta.

Turun kaupunki osti kiinteistön takaisin Åbo Akademin säätiöltä 12 miljoonalla eurolla joulukuussa 2021. Rakennusta kunnostettiin ja se avattiin keväällä 2022 nimellä Turun taiteen talo. Talossa toimii eri alojen taiteilijoita siellä järjestetään monipuolisesti taiteeseen liittyviä tapahtumia, kuten näyttelyitä ja esityksiä.

Lähteet

Aiheesta muualla 
 P. C. Rettig & C:on tupakkatehdas, Suomen Kuvalehti, 11.11.1922, nro 45, s. 17, Kansalliskirjaston digitaaliset aineistot

Turun rakennukset ja rakennelmat
Tupakkayhtiöt
II kaupunginosa‎
Strambino

Strambino () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 6 067 asukasta.

Lähteet

Aiheesta muualla

Torinon metropolikaupungin kunnat
Zviahelin piiri

Zviaheln piiri () on hallinnollinen piiri Ukrainan pohjoisosassa Žytomyrin alueella. Piiri on perustettu alkujaan vuonna 1923 ja sitä laajennettiin merkittävästi heinäkuussa 2020. Novohrad-Volynskyin piirin naapurina on pohjoisessa Korostenin piiri, idässä ja kaakossa Žytomyrin piiri, lounaassa Hmelnytskyin alue ja luoteessa Rivnen alue. Piirin hallinnollinen keskus on Zviahel (55 463 as., 2021).

Novohrad-Volynskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Novohrad-Volynskyin piirin pinta-alaksi tuli 5 237,3 neliökilometriä.

Ukrainan tilastokeskus arvioi Novohrad-Volynskyin piirin väkiluvuksi 167 540 (1.1.2021). Kaupunkilaisiksi luokiteltiin 55,1 prosenttia piirin asukkaista (92 385 as.), eli kahden kaupungin (Baranivka ja Novohrad-Volynskyi) ja kahdeksan kaupunkityyppisen taajaman väestö.

Lähteet

Aiheesta muualla

Інформаційна довідка про Новоград-Волинський район  (nvrdazt.gov.ua)
Istorija zvjahelskoho kraju  (nvrdazt.gov.ua)
 Žytomyrska oblast (tietosanakirjan Isrorija mist i sil Ukrajinskoji RSR 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
 Novohrad-Volynskyi raion {{uk]] (gki.com.ua)

Žytomyrin alueen piirit
Calculating Infinity

Calculating Infinity on yhdysvaltalaisen metalcore -yhtye The Dillinger Escape Planin debyyttialbumi. Se äänitettiin Trax East Recording Studiossa South Riverissä New Jerseyssä ja sen tuotti Steve Evetts yhdessä yhtyeen kitaristi Ben Weinmanin ja rumpali Chris Pennien kanssa. Albumin julkaisi 28. syyskuuta 1999 Relapse Records. Albumi on yhtyeen ainoa täyspitkä albumi alkuperäisen laulajansa Dimitri Minakakisin kanssa, joka jätti yhtyeen vuonna 2001.

Kappaleet

Kokoonpano 

 Dimitri Minakakis – laulu
 Ben Weinman – kitara, basso
 Brian Benoit – kitara
 Chris Pennie – rummut, koskettimet

 Tuotanto

Tiedot otettu albumin takakannesta.

 Ben Weinman – tuotanto
 Chris Pennie – tuotanto
 Steve Evetts – tuotanto, suunnittelu
 Aaron Harris – tekninen apu
 Jason Hellmann – tekninen apu
 Alan Douches – masterointi
 Adam Peterson – graafinen suunnittelu
 Paul Delia – valokuvaus
 Scott Kinkade – lisävalokuvaus

Lähteet

Aiheesta muualla 
Calculating Infinity Discogsissa
Vuoden 1999 esikoisalbumit
Jon Sallinen

Jon Sallinen (s. 2000) on suomalainen freestyle-laskija, jonka päälaji on halfpipe. Sallinen edusti Suomea Pekingin talviolympialaisissa 2022. Hän osallistui halfpipen karsintaan karsiutuen kuitenkin loppukilpailusta. Sallisen suoritus nousi kuitenkin otsikoihin maailmalla hänen törmättyään ensimmäisessä karsintalaskussaan reunavallin päällä olleeseen kameramieheen.

Sallinen edustaa Freestyleseura Moebiusta ja Völkl-suksitallia.

Lähteet 

Vuonna 2000 syntyneet
Suomalaiset freestylehiihtäjät
Elävät henkilöt
Samuel Soramies

Samuel Soramies (s. 30. kesäkuuta 1998 Heidelberg, Saksa) on saksalais-suomalainen jääkiekkoilija, joka tällä erää pelaa Saksan pääsarja DEL:ssa Augsburger Pantherin riveissä. Ensimmäiset DEL-ottelunsa hän pelasi kaudella 2018–2019 Adler Mannheimin joukkueessa. Soramies on edustanut Saksaa alle 18-vuotiaiden ja alle 20-vuotiaiden joukkueissa maailmanmestaruuskilpailuissa. Aikuisten tasolla hän on pelannut kaksi maajoukkuepeliä kaudella 2019–2020. Soramiehellä on myös Suomen kansalaisuus, ja hän puhuu sujuvaa suomea.

Lähteet

Saksalaiset jääkiekkoilijat
Vuonna 1998 syntyneet
Elävät henkilöt
Miss Machine

Miss Machine on yhdysvaltalaisen mathcore-yhtye The Dillinger Escape Planin toinen studioalbumi, joka julkaistiin heinäkuussa 2004 Relapse Recordsin kautta. Se on yhtyeen ensimmäinen julkaisu, jossa esiintyvät laulaja Greg Puciato ja basisti Liam Wilson. Miss Machinen myötä yhtyeen tyyli muuttui kokeellisemmaksi.

The Dillinger Escape Planin ensimmäinen albumi sitten vuoden 1999, ja albumien välillä tapahtui monia asioita, kuten lyhyt EP, jossa laulajana oli Mike Patton. Albumin kappaleista tehtiin kolme musiikkivideota ("Panasonic Youth", "Unretrofied" ja "Setting Fire to Sleeping Giants"), jonka ohjasi Neurosis-yhtyeen Josh Graham. Metalcore -tuottaja Steve Evettsistä tehtiin albumin tuottaja  yhtyeen päätöksestä. Kappale "Unretrofied" oli mukana videopelissä WWE SmackDown! vs. Raw 2006 .

Kappaleet

Kokoonpano 

The Dillinger Escape Plan
 Greg Puciato – laulu
 Ben Weinman – kitara, tuottaja
 Brian Benoit – kitara
 Chris Pennie – rummut, tuottaja
 Liam Wilson – basso

Tuotanto
 Steve Evetts – tuottaja, miksaus
 Jesse Cannon – Pro Tools
 Tom Shumway - apulainen
 James Russo - apulainen
 Alan Douches – masterointi
 Mike Watkajtys – live-miksaus
 Brian Montuori – kansitaide
 Dimitri Minakakis – suunnittelu
 Matthew Jacobson – tuottaja

Lähteet 

Vuoden 2004 albumit
Sarnyn piiri

Sarnyn piiri () on hallinnollinen piiri Ukrainan pohjoisosassa Rivnen alueella. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Sarnyn piirin naapurina ovat pohjoisessa Valko-Venäjän Brestin alue, idässä Žytomyrin alueen Korostenin piiri, etelässä Rivnen piiri ja lännessä Varašin piiri. Piirin hallinnollinen keskus on Sarny (28 865 as., 2021).

Sarnyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Rivnen alueen piirien lukumäärän neljään. Aiempaa laajemman Sarnyn piirin pinta-alaksi tuli 6 212,7 neliökilometriä.

Ukrainan tilastokeskus arvioi Sarnyn piirin väkiluvuksi 212 598 (1.1.2021). Piiri on maaseutuvaltainen. Kaupunkilaisiksi luokiteltiin  prosenttia piirin asukkaista (55 914 as.), eli kahden kaupungin (Dubrovytsia ja Sarny) ja neljän kaupunkityyppisen taajaman väestö.

Lähteet

Aiheesta muualla

Rivnen alueen piirit
Musta hurmio

Musta hurmio on Tapio Suomisen ohjaama ja käsikirjoittama draama- ja televisioelokuva vuodelta 1984. Se perustuu Toivo Pekkasen romaaniin Musta Hurmio (1939).

Elokuva on kolmiodraama, joka käsittelee pienellä saarella asuvan yhteisön ihmissuhteita, jotka saarelle muuttava puutarhuri Joel saa esiin.

Palkinnot 
 Tapio Suominen voitti elokuvasta vuoden 1984 Jussi-gaalassa parhaan ohjauksen Jussi-palkinnon.
 Paavo Pentikäinen voitti elokuvasta vuoden 1984 Jussi-gaalassa parhaan miespääosan Jussi-palkinnon.

Lähteet 

Suomalaiset televisioelokuvat
Suomalaiset draamaelokuvat
Vuoden 1984 suomalaiset elokuvat
Jussi-palkitut elokuvat
Nicholas Collon

Nicholas Collon (s. 7. helmikuuta 1983 Lontoo, Yhdistynyt kuningaskunta) on englantilainen kapellimestari, joka on syyskuusta 2021 toiminut Suomessa Radion sinfoniaorkesterin ylikapellimestarina.

Viulun, alttoviulun ja urkujen soittoa opiskellut Collon kertoo jo kymmenvuotiaana halunneensa kapellimestariksi. Hän opiskeli Etonin poikakoulussa ja Cambridgen yliopiston Clare Collegessa. Hän oli vuonna 2004 mukana perustamassa lontoolaista Aurora-orkesteria ja on alusta asti toiminut sen taiteellisena johtajana ja ylikapellimestarina. Ennen RSO:ta Collon toimi Residentie-orkesterin ylikapellimestarina Alankomaiden Haagissa. Kaudella 2011–2012 hän toimi Lontoon filharmonisen orkesterin toisena kapellimestarina. 2010-luvulla hän on ollut myös Kölnin Gürzenich-orkesterin päävierailija. Sinfoniaorkestereiden rinnalla Collon on johtanut säännöllisesti myös oopperoita.

Hannu Linnun seuraajaksi valittu Collon on RSO:n yhdeksäs ja samalla ensimmäinen ulkomainen ylikapellimestari. Hän asuu Lontoossa ja on naimisissa Aurora-orkesterin taiteellisen johtajan, huilisti Jane Mitchellin kanssa. Heillä on kolme 2010-luvulla syntynyttä lasta.

Lähteet

Aiheesta muualla
Nicholas Collonin henkilökuva Yle Areenassa, video 11 min
Collonin oma verkkosivusto 

Brittiläiset kapellimestarit
Ylen henkilöstö
Vuonna 1983 syntyneet
Elävät henkilöt
Cfr-entsyymi

Cfr-entsyymi muokkaa ribosomaalista RNA:ta (rRNA). Cfr on proteiini, joka metyloi adenosiininukleotidin peptidyylitransferaasi keskuksessa (PTC) eli johtaa C-8 metylaatioon adeniini 2503 23S rRNA:ssa. Cfr voi myös metyloida A2503 C-2:n, kun ensisijainen metylaatio C-8:ssa on tehty, tällöin muodostuu 2,8-dimetyyliadenosiini. Cfr-geeniä (kloramfenikoli-florfenikoliresistenssi) on tunnistettu ympäri maailman sekä gram-negatiivisissa että gram-positiivisissa bakteereissa. Cfr aiheuttaa resistenssiä kahdeksalle ribosomeihin kohdistuvalle antibiootille (Phenicols, Linkosamidit, Oksatsolidinodit, Pleuromutiliinit, Streptogramiini A, Hymogromysiini A ja 16-makrolidit).  Cfr:n lisääntynyt kyky aiheuttaa antibioottiresistenttiä liittyy lisääntyneeseen rRNA:n metylaatioon A2503:n C-8:ssa. Cfr:n ilmentymistä lisäävät lisääntynyt transkriptio, joka johtuu Ptet-promoottorin muutoksista sekä mutaatiot, jotka parantavat sekä translaatiotehokkuutta että proteiinin vakautta. 

Tsai et al. ovat tunistaneet mutaation "hotspot" pisteen (N2K), joka lisää Cfr:n translaatiota/aktiivisuutta sekä he ovat osoittaneet kuinka yksi metyyliryhmä A2503:ssa voi estää antibioottien sitoutumisen. Tsai et al. ovat määrittäneet Cfr-modifioidun ribosomin 2,2 Å kryoelektronimikroskooppisen rakenteen, joka paljastaa molekulaarisen lähtökohdan sille kuinka tämä metylaatio aiheuttaa antibiootti resistenssiä. A2503:n modifiointi Cfr:llä ei vaikuta A2503-nukleotidin rakenteeseen tai sijaintiin. Adeniinirengas pysyy syn-konformaatiossa ja asettaa C8-metyyliryhmän suoraan PTC:hen estääkseen antibioottien sitoutumisen. Sen lisäksi että substraatinukleotidiin lisätään yksittäinen metyyliryhmä, tämä ei johda ylimääräisiin rekenteellisiin muutoksiin PTC-alueella.

LÄHTEET:
Revon Turistiliikenne

Revon Turistiliikenne on muhoslainen linja-autoyritys, joka hoitaa Oulun joukkoliikennettä ja tilausajoja ympäri Suomen.

Revon Turistiliikenne ajaa Oulun joukkoliikenteessä mm. Muhokselle, Ylikiiminkiin, Kiiminkiin, Oulun keskustaan, Kivikkokankaalle sekä Herukkaan.   

Suomalaiset linja-autoyhtiöt
Muhos
Subwoolfer

Subwoolfer on norjalainen pop duo, joka on perustettu vuonna 2022. Duo edusti Norjaa vuoden 2022 Eurovision laulukilpailussa Torinossa kappaleella ”Give That Wolf a Banana” voitettuaan vuoden 2022 Melodi Grand Prixin. Duo kilpaili Eurovision laulukilpailun ensimmäisessä semifinaalissa 10. toukokuuta, sijoittui semifinaalin kuudenneksi ja pääsi finaaliin. 14. toukokuuta pidetyssä finaalissa duo sijoittui kymmenenneksi.

Duon jäsenten henkilöllisyydet eivät ole tiedossa, mutta he kutsuvat itseään Keithiksi ja Jimiksi.

Diskografia

Singlet 
 ”Give That Wolf a Banana” (2022)
 ”Give That Wolf A Romantic Banana” (2022)

Lähteet 

Norjalaiset yhtyeet
Norjan euroviisuedustajat
Vuoden 2022 euroviisuedustajat
Tunnistamattomat henkilöt
Achille Lauro (laulaja)

Lauro De Marinis (s. 11. syyskuuta 1990 Verona, Italia), tunnettu paremmin taiteilijanimellä Achille Lauro, on italialainen laulaja ja räppäri. Hän saavutti suosiota italialaisessa hip hop -skenessä ja hän kilpaili vuoden 2019 Sanremon musiikkifestivaaleilla kappaleella "Rolls Royce", vuonna 2020 kappaleella "Me ne frego" ja vuonna 2022 kappaleella "Domenica".

Lauro voitti vuoden 2022 Una Voce per San Marinon ja täten hän edusti San Marinoa vuoden 2022 Eurovision laulukilpailussa Torinossa kappaleella ”Stripper”. Lauro kilpaili Eurovision laulukilpailun toisessa semifinaalissa 12. toukokuuta, sijoittui semifinaalin 14:nneksi eikä päässyt finaaliin.

Lähteet 

Italialaiset laulajat
San Marinon euroviisuedustajat
Vuoden 2022 euroviisuedustajat
Joona Mäkelä

Joona Mäkelä (s. 18. maaliskuuta 1997) on suomalainen pesäpalloilija, joka edustaa Superpesiksessä pelaavaa Imatran Pallo-Veikkoja. Mäkelä siirtyi IPV:en kauden 2021 päätteeksi 1+1 vuotisella sopimuksella. Hän on Kouvolan Pallonlyöjien kasvatti. Kaudet 2015–2021 Mäkelä edusti Haminan Palloilijoita, joista kaudet 2015–2017 ja 2019–2020 hän pelasi Ykköspesiksessä, ja kaudet 2018 sekä 2021 Superpesiksessä. Yhteensä Superpesiksen runkosarjassa Mäkelälle on kertynyt 48 ottelua, joissa hän on lyönyt 3+3 juoksua, tuonut 39 juoksua ja lyönyt 148 kärkilyöntiä lokakuuhun 2021 mennessä. Pelipaikaltaan hän on etenijä ja polttaja.

Lähteet 
Suomalaiset pesäpalloilijat
Vuonna 1997 syntyneet
Elävät henkilöt
Luan Rodrigues

Luan Rodrigues Azambuja (s. 16. heinäkuuta 1996, Campo Grande) on brasilialainen jalkapalloilija.

Ura

Vuonna 2015 Rodrigues liittyi Esporte Clube Comercial de Campo Grande -joukkueeseen.

Vuonna 2017 hän liittyi Novoperário Futebol Clube de Campo Grandeen.

Vuonna 2019 hän liittyi Luverdense Esporte Clube de Lucas do Rio Verdeen. 

Vuonna 2020 hän liittyi Aquidauanense Futebol Clube de Aquidauanaan hyökkääjäksi. 

Vuonna 2021 hän liittyi Sport Club São Paulo do Rio Grande do Suliin hyökkääjäksi, mutta joulukuussa hän ilmoitti eroavansa joukkueesta. 

Joulukuussa 2021 ilmoitettiin, että hänet palkataan Clube do Remo de Belém -joukkueeseen hyökkääjäksi vuodeksi 2022.

Lähteet

Brasilialaiset jalkapalloilijat
Vuonna 1996 syntyneet
Elävät henkilöt
Almese

Almese () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 6 448 asukasta.

Lähteet

Aiheesta muualla

Torinon metropolikaupungin kunnat